Document ID: 31992R1939

KOMISSION ASETUS (ETY) N:o 1939/92,
annettu 14 päivänä heinäkuuta 1992,
kaseiinin ja kaseinaattien valmistukseen tarkoitetulle rasvattomalle maidolle annettavan tuen myöntämisestä annetun asetuksen (ETY) N:o 2921/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 816/92(2), ja erityisesti sen 11 artiklan 3 kohdan,
sekä katsoo, että
kaseiinin ja kaseinaattien valmistukseen tarkoitetulle jalostetulle rasvattomalle maidolle annettavan tuen myöntämisestä 24 päivänä huhtikuuta 1970 annettu komission asetus (ETY) N:o 756/70(3) on kumottu komission asetuksella (ETY) N:o 2921/90(4), sellaisena kuin se on muutettuna asetuksella (ETY) N:o 1768/91(5); tiettyjä erityisiä säännöksiä on säädetty asetuksen (ETY) N:o 756/70 4 artiklan 1 kohdan mukaisesti 1 päivän maaliskuuta 1989 jälkeen annettujen takuiden vapauttamisen helpottamiseksi; nämä toimenpiteet eivät ole toistaiseksi mahdollistaneet kaikkien kyseisten asiakirjojen ratkaisemista kyseisistä toimijoista riippumattomista syistä; näiden syiden vuoksi on syytä säätää maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetun komission asetuksen (ETY) N:o 2220/85(6), sellaisena kuin se on viimeksi muutettuna asetuksella (ETY) N:o 3745/89(7), 28 artiklassa säädettyjen määräaikojen jatkamisesta näiden takuiden perusteettoman menettämisen välttämiseksi,
asetuksen (ETY) N:o 2921/90 2 artiklan 1 kohdassa vahvistetaan kaseiiniksi tai kaseinaateiksi jalostetulle rasvattomalle maidolle annettavan tuen taso; näiden tuotteiden markkinoiden kehitys huomioon ottaen ja toisaalta rasvattoman maitojauheen markkinoiden kehitys huomioon ottaen on syytä vähentää tuen määrää, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2921/90 seuraavasti.
1) Korvataan 2 artiklan 1 kohdassa määrä "7,94 ecua" määrällä "7,00 ecua".
2) Lisätään 6 artiklaan alakohta seuraavasti:
"Asianosaisten pyynnöstä asetuksen (ETY) N:o 2220/85 28 artiklassa säädettyjä kahdentoista kuukauden ja kolmen vuoden määräaikoja voidaan jatkaa tässä järjestyksessä vastaavasti kahdeksaantoista kuukauteen ja neljäänkymmeneenkahteen kuukauteen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin:
- 1 artiklan 1 kohtaa sovelletaan 20 päivästä heinäkuuta 1992,
- 1 artiklan 2 kohtaa sovelletaan 1 päivästä lokakuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1992.

Labels: 17
6